钦定古今图书集成/方舆汇编/职方典/第1282卷 > 《澹山岩记》朱衮
## 钦定古今图书集成/方舆汇编/职方典/第1282卷 > 《澹山岩记》朱衮

柳子厚文章，古今人称道之，皆曰“永州力也。”及观诸
《游山记》中，尝推尊黄溪品第永中山水，特称最弗置
焉，而未尝及澹山之胜。吁！岂山之胜在黄溪之后，柳
子厚信能文章好奇，跪知游观之方，然踪迹未至，虽迩在门阶，亦蔽焉而已矣。夫事固有幸不幸，命也；人
固有能不能，性也；天固有緃不纵，分也。山之不遇子
厚，天也。不然，以子厚溪上十年之身，寻溪买山之志，
顾能置胜如澹山者以遗之异代乎？山故避秦之地，
贤水附入于潇，潺潺幽响，循山而出。水上石壁玉削，
望之苍苍秀直，可儗圭璋。旁窦作户，户入可三十步
许，乃即佳境。大略中闳下夷，内抑外仰，上开圆窦，髣
髴中罶，白昼午夜，日月往来，星斗胪“列，略无纤翳。尘
喧既远，万籁閴寂。灏气升降，如观混沌分仪。俯仰之
初，周旋势绝。䆗窱席地燕坐，可容万人。列榻分房，可
覆寒士；深居习静，可制颓龄。故昔之避世者，恒乐居
之，遂与世遗，往往有独立忘返之意。”今观之岩中，遗
迹宛然。东瞻壁影，观音趺坐；北睨列图，雷公倒挂。定
床蛰燕；石田绣苔，丹井泉香，药炉云在，逡巡三匝，如
奉威仪。呜呼！古之圣人所谓洞天福地者，非谓是与？
而子厚之弗遇焉，天也。夫以命分之于人，虽一山之
遇犹难之，知道者亦可以自喻哉！